Spokopilimy już downo, że nasi czytocze to sōm przociele nowinek. Mocie w zocy czytanie ô zwiedownych sztelach a zaro potym byzuchowanie tych placōw, pra? Tōż na isto mocie chynci nauczyć sie kapka wiyncyj ô historyji Sztolnie Krōlowo Luiza! Fest gryfnie, bo społym z Muzyjum Bergmōństwa Wōnglowego we Zobrzu narychtowalimy dlo Wos szpecjalny kōnkurs 😊
Sztolnia Krōlowo Luiza to je sztela fest ciekawo, co umieliście spokopić już przōdzij w naszym wpisie Sztolnia Krōlowo Luiza we Zabrzu – ślōnski unikat. Przipōmnijcie se go, bo gynau tyn tekst może Wōm pōmōc wygrać podwōjne zaproszynie na byzuch w tyj ślōnskij atrakcyji.
Co trza wyônaczyć, coby wygrać ajntryty do Sztolni Krōlowo Luiza na superowo Sztreka Wodno? To je blank ajnfach, starczy ôdpedzieć na dwa pytania:
- Jak sie mianujōm trzi sztreki, kerymi idzie zwiydzać sztolnia we Zobrzu?
- Czamu Ty mosz wygrać zaproszynie?
Na ôdpowiedzi czekōmy do soboty 20. października (kōniec kōnkursu ô 23:59). Ôdpedzieć trza w kōmyntorzu pod TYM POSTYM na Facebooku (po polsku abo po ślōnsku). Wygrywajōm te dwie persōny, kere dobrze ôdpedzōm na pytanie piyrsze a pod swojim kōmyntorzym zebierōm nojwiynkszo liczba “przajek”.
⚒️ Powodzynio! ⚒️
szl_Latn szl_Latn szl_Latn szl_Latn szl_Latn szl_Latn szl_Latn